CELEX: E2017P0017
Language: hr
Date: 2017-12-21 00:00:00
Title: Postupak koji je 21. prosinca 2017. Nadzorno tijelo EFTA-e pokrenulo protiv Islanda (Predmet E-17/17)

22.2.2018   
            
            
               HR
            
            
               Službeni list Europske unije
            
            
               C 67/16
            
         Postupak koji je 21. prosinca 2017. Nadzorno tijelo EFTA-e pokrenulo protiv Islanda
   (Predmet E-17/17)
   (2018/C 67/16)
   Nadzorno tijelo EFTA-e, koje zastupaju Carsten Zatschler, Catherine Howdle i Ingibjörg Ólöf Vilhjálmsdóttir, zastupnici Nadzornog tijela EFTA-e, 35 Rue Belliard, 1040 Bruxelles, Belgija, pokrenulo je 21. prosinca 2017. pred Sudom EFTA-e postupak protiv Islanda.
   Nadzorno tijelo EFTA-e od Suda EFTA-e zahtijeva sljedeće:
   
               1.
            
            
               da ustvrdi da Island nije ispunio svoje obveze iz akta te iz članka 7. Sporazuma o EGP-u jer nije donio mjere potrebne za provedbu Akta iz točke 8. Priloga V. Sporazumu o Europskom gospodarskom prostoru (Direktiva 2014/54/EU Europskog parlamenta i Vijeća od 16. travnja 2014. o mjerama za lakše ostvarivanje prava zajamčenih radnicima u kontekstu slobode kretanja radnika), kako je prilagođen Sporazumu Protokolom 1., te u svakom slučaju jer nije obavijestio Nadzorno tijelo EFTA-e o mjerama koje je donio za provedbu tog akta.
            
         
               2.
            
            
               da Islandu naloži da snosi troškove tog postupka.
            
         Pravna pozadina i činjenična osnova te navedeni razlozi:
   
               —
            
            
               Nadzorno tijelo EFTA-e donijelo je 18. siječnja 2017. obrazloženo mišljenje u kojem tvrdi da Island nije ispunio svoje obveze iz Akta i iz članka 7. Sporazuma o EGP-u jer nije poduzeo mjere kojima bi se osigurala provedba Akta iz točke 8. Priloga V. Sporazumu o Europskom gospodarskom prostoru (Direktiva 2014/54/EU Europskog parlamenta i Vijeća od 16. travnja 2014. o mjerama za lakše ostvarivanje prava zajamčenih radnicima u kontekstu slobode kretanja radnika) i/ili o tome nije obavijestio Nadzorno tijelo EFTA-e. U skladu s člankom 31. drugim stavkom Sporazuma o nadzoru i sudu, Nadzorno tijelo EFTA-e zatražilo je od Islanda da poduzme mjere potrebne za postupanje u skladu s obrazloženim mišljenjem u roku od dva mjeseca od obavijesti, tj. najkasnije do 18. ožujka 2017.
            
         
               —
            
            
               Islandska vlada odgovorila je na obrazloženo mišljenje Nadzornog tijela 13. veljače 2017. U svojem je odgovoru islandska vlada uputila na svoj odgovor na službenu opomenu i navela da do 1. travnja 2017. namjerava parlamentu podnijeti prijedlog zakona o provedbi Akta u islandskom zakonodavstvu.
            
         
               —
            
            
               Nadzorno tijelo nije primilo nikakve daljnje informacije o provedbi do zaprimanja obrasca 1. od 30. studenoga 2017. Islandska vlada navela je u obrascu 1. kako je Akt u potpunosti proveden u islandskom zakonodavstvu. Premda datum provedbe nije bio naveden, islandska vlada priložila je obrascu 1. presliku akta za koji tvrdi da je provedbena mjera od 30. listopada 2014.: islandski Akt br. 105/2014 o pravu na zapošljavanje i boravak u Europskom gospodarskom prostoru (Akt br. 105/2014).
            
         
               —
            
            
               Nadzorno tijelo EFTA-e porukom elektroničke pošte zatražilo je 4. prosinca 2017. od islandskog Ministarstva socijalne skrbi obrazloženje o tome je li, u kontekstu odgovorâ na službenu opomenu i na obrazloženo mišljenje, obavijest o Aktu br. 105/2014 kao provedbenoj mjeri bila pogreška. Ministarstvo je odgovorilo 7. prosinca 2017. porukom elektroničke pošte u kojoj tvrdi kako se prema njegovu mišljenju Aktom br. 105/2014 u potpunosti provodi Direktiva, a prethodne odgovore objašnjava time da se „smatralo transparentnijim [u Akt br. 105/2014] uključiti posebnu klauzulu u kojoj se navodi da se Aktom provodi Direktiva”, koja će se dodati prijedlogom zakona iz travnja 2017.
            
         
               —
            
            
               Nakon što je provelo procjenu o tome može li se smatrati da je tada priopćenim mjerama proveden Akt, Nadzorno tijelo EFTA-e odlučilo je 19. prosinca 2017. uputiti predmet Sudu u skladu s člankom 31. drugim stavkom Sporazuma o nadzoru i sudu.